91/268/ETY: Komission päätös, tehty 26 päivänä huhtikuuta 1991, tiettyjen komission maataloustilastoja koskevien päätösten muuttamisesta Saksan yhdistymisen yhteydessä



Virallinen lehti nro L 134 , 29/05/1991 s. 0049 - 0050

Suomenk. erityispainos Alue 3 Nide 37 s. 0197

Ruotsink. erityispainos Alue 3 Nide 37 s. 0197



KOMISSION PÄÄTÖS, tehty 26 päivänä huhtikuuta 1991, tiettyjen komission maataloustilastoja koskevien päätösten muuttamisesta Saksan yhdistymisen yhteydessä (91/268/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon maatilojen rakennetta vuosien 1988 ja 1997 välillä koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88(1), sellaisena kuin se on viimeksi muutettuna asetuksella (ETY) N:o 807/89(2), ja erityisesti sen 8 artiklan 1 kohdan, sekä katsoo, että maataloustilastojen aluejakoa on tarpeen mukauttaa Saksan uuteen hallintojärjestelmään, yhteisön maatilaluokituksesta 7 päivänä kesäkuuta 1985 annetun komission päätöksen 85/377/ETY(3) mukaisesti laskettavat standardibruttomarginaalit eivät ole käytettävissä entisen Saksan demokraattisen tasavallan alueella ja sen vuoksi tämän alueen tilojen teknis-taloudellisen suuntautumisen laskeminen ei vielä ole mahdollista, ja tässä päätöksessä määrätyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään komission päätöksen 76/805/ETY(4) 4 artiklaan seuraava alakohta: "Ensimmäisestä alakohdasta poiketen Saksan on toimitettava entisen Saksan demokraattisen tasavallan aluetta koskevat kuukausittaiset tilastot vasta viimeistään 10 viikkoa viitekuukauden jälkeen." 2 artikla Muutetaan komission päätöksen 89/651/ETY(5) liitteen I kohdassa A A/01 I. SAKSA olevaa luetteloa alueista ja piirikunnista seuraavasti: - alue " 012. Hamburg, Bremen und Berlin (West)" muutetaan alueeksi "017. Hamburg, Bremen und Berlin" ja piirikunta "001. Hamburg, Bremen und Berlin (West)" muutetaan piirikunnaksi "001. Hamburg, Bremen und Berlin", - täydennetään luetteloa alueista ja piirikunnista seuraavasti: Alueet 012. Brandenburg 013. Mecklenburg-Vorpommern 014. Sachsen 015. Sachsen-Anhalt 016. Thüringen Piirikunnat 001. Brandenburg 001. Mecklenburg-Vorpommern 001. Sachsen 001. Sachsen-Anhalt 001. Thüringen 3 artikla Lisätään komission päätöksen 89/652/ETY(6) 2 artiklaan seuraava kohta: "3. Vuoden 1991 perustutkimuksen osalta Saksa ei kuitenkaan ole velvollinen toimittamaan epäsuotuisia alueita koskevia tuloksia eikä tuloksia taloudelliseen kokoon ja teknis-taloudelliseen suuntaukseen perustuvan luokittelun mukaisesti niiden tilojen osalta, jotka sijaitsevat entisen Saksan demokraattisen tasavallan alueella." 4 artikla 1. Lisätään komission päätöksen 87/228/ETY(7) liitteeseen I Saksan liittotasavallan osalta tuotantoalue "Est" ja sille koodi "04". 2. Kyseisen asetuksen liitteessä III: - lisätään Saksan liittotasavallan osalta tuotantoalue "4. Itä", johon kuuluu "Berlin, Brandenburg, Mecklenburg-Vorpommern, Sachsen, Sachsen-Anhalt ja Thüringen", - poistetaan "Berlin" tuotantoalueesta "1. Nord". 5 artikla Tämä päätös on osoitettu kaikille jäsenvaltioille. Tehty Brysselissä 26 päivänä huhtikuuta 1991. Komission puolesta Henning CHRISTOPHERSEN Varapuheenjohtaja (1) EYVL N:o L 56, 2.3.1988, s. 1 (2) EYVL N:o L 86, 31.3.1989, s. 1 (3) EYVL N:o L 220, 17.8.1985, s. 1 (4) EYVL N:o L 285, 16.10.1976, s. 31 (5) EYVL N:o L 391, 30.12.1989, s. 1 (6) EYVL N:o L 391, 30.12.1989, s. 42 (7) EYVL N:o L 94, 8.4.1987, s. 32